Hekk kif id-dinja qed tissielet biex trażżan il-pandemija tal-coronavirus, l-UE qed tappoġġja l-isforzi biex jiġu żviluppati u użati l-vaċċini. Fondi ta' riċerka tal-UE għall-ġlieda kontra l-coronavirus L-UE ħarġet b' rispons ikkoordinat biex tgħin tindirizza l-kriżi attwali. Il-finanzjament ta' proġetti ta' riċerka u innovazzjoni biex tinstab kura għall-COVID-19 huwa parti vitali ta' dak il-pjan. L-UE u l-Istati Membri tagħha qed jikkooperaw mill-qrib sabiex vaċċini u mediċini sikuri, effettivi u ta' kwalità għolja kontra t-tixrid tal-COVID‐19 ikunu jistgħu jitqiegħdu fis-suq malajr kemm jista' jkun, inklużi proċeduri regolatorji aċċellerati. Il-Membri tal-PE faħħru l-isforzi tal-UE biex tappoġġa r-riċerka u l- awtorizzazzjoni rapida ta' vaċċini sikuri , iżda ripetutament enfasizzaw il-ħtieġa ta' solidarjetà tal-UE u globali , aktar trasparenza fir-rigward tal-kuntratti tal-vaċċini u l-konsenji tal-vaċċini . Huma jiddiskutu regolarment ma' esperti kwistjonijiet bħall- effikaċja tal-vaċċini għall-varjanti ġodda tal-COVID . Ir-riċerka u l-vaċċini L-UE investiet ħafna fir-riċerka mill-bidu tat-tifqigħa: Mijiet ta' miljuni ta' euro ġew mobilizzati fi proġetti ta' riċerka dwar il-coronavirus permezz tal-programm Orizzont 2020 tal-UE. Ingħataw għotjiet lil proġetti li jvarjaw mid-dijanjostika, it-trattamenti, il-vaċċini, l-epidemjoloġija u t-tħejjija u r-rispons għall-imġiba u s-soċjoekonomija, il-manifattura u t-teknoloġiji mediċi u diġitali. Bħala parti mill- Istrateġija tal-UE dwar il-Vaċċini tal-COVID-19 tagħha, il-Kummissjoni Ewropea laħqet ftehimiet ma' sitt kumpaniji farmaċewtiċi – AstraZeneca, Sanofi-GSK, Johnson & Johnson, BioNTech-Pfizer, CureVac and Moderna - li ppermettew lill-Istati Membri jixtru vaċċini hekk kif dawn jingħataw l-awtorizzazzjoni għat-tqegħid fis-suq. Wara r-rakkomandazzjoni xjentifika pożittiva mill-Aġenzija Ewropea għall-Mediċini, il-Kummissjoni Ewropea s'issa tat erba' awtorizzazzjonijiet kondizzjonali għat-tqegħid fis-suq: lill-vaċċin tal-BioNtech u Pfizer (fil-21 ta' Diċembru 2020) lill-vaċċin tal-Moderna (fis-6 ta' Jannar 2021) lill-vaċċin tal-AstraZeneca (fid-29 ta' Jannar 2021) lill-vaċċin ta' Johnson & Johnson (fil-11 ta' Marzu 2021) Dan witta t-triq biex il-pajjiżi tal-UE bdew it-tilqim fis-27 ta' Diċembru. Il-Kummissjoni kienet ħejjiet lista ta' passi importanti li l-Istati Membri għandhom jieħdu biex ikunu lesti jiddistribwixxu u jużaw malajr il-vaċċini, bħala parti minn miżuri addizzjonali biex jgħinu jrażżnu t-tixrid tal-virus u biex isalvaw il-ħajjiet. Dawn jinkludu wkoll it-titjib tal-kondiviżjoni tad-data fil-livell tal-UE u rakkomandazzjonijiet dwar strateġiji ta' ttestjar aktar effettivi u rapidi kif ukoll il-mobilizzazzjoni ta' €100 miljun fil-qafas tal- Istrument għall-Appoġġ ta' Emerġenza biex jinxtraw direttament testijiet rapidi tal-antiġeni u biex dawn jingħataw lill-Istati Membri. Filwaqt li siltet tagħlimiet mill-kriżi attwali, fil-25 ta' Novembru, il-Kummissjoni Ewropea ppreżentat strateġija farmaċewtika tal-UE ġdida biex l-UE ssir aktar reżiljenti fil-futur. Fid-9 ta' Marzu l- Parlament Ewropew adotta l-programm il-ġdid EU4Health għall-2021-2027 biex isaħħaħ is-sistemi tas-saħħa tal-Ewropa kontra kriżijiet futuri. Aġenzija Ewropea għall-Mediċini •	Applikazzjoni għal awtorizzazzjoni għat-tqegħid fis-suq: l-iżviluppaturi tal-vaċċini jissottomettu r-riżultati tal-ittestjar kollu lill-awtoritajiet regolatorji tal-mediċini fl-Ewropa •	L-esperti mill-Aġenzija Ewropea għall-Mediċini jwettqu evalwazzjoni xjentifika tal-vaċċini •	Bis-saħħa tat-Task force għall-pandemija tal-aġenzija, il-pajjiżi tal-UE u l-Kummissjoni jieħdu azzjoni regolatorja rapida u kkoordinata dwar l-iżvilupp, is-sikurezza u l-monitoraġġ tat-trattamenti u l-vaċċini tal-COVID-19 •	Il-Kummissjoni Ewropea tirrevedi l-opinjoni xjentifika tal-aġenzija u tagħti awtorizzazzjoni għat-tqegħid fis-suq fl-UE kollha •	L-awtoritajiet nazzjonali jiddeċiedu dwar l-introduzzjoni tal-vaċċini approvati u dwar il-politiki tat-tilqim Agħti ħarsa lejn il-kronoloġija tagħna tal-azzjoni tal-UE kontra l-coronavirus fl-2021 Programmi diġà fis-seħħ Ġew immobilizzati wkoll għadd ta' mekkaniżmi eżistenti ta' finanzjament ta' riċerka u emerġenza biex jindirizzaw il-kriżijiet tas-saħħa pubblika. Dawn jinkludu, fost l-oħrajn, Prepare , li huwa proġett li jappoġġja t-tħejjija ta' sptarijiet fl-Ewropa u li jtejjeb il-fehim tagħhom tad-dinamiċi tat-tifqigħa, u l- European Virus Archive , kollezzjoni virtwali ta' viruses li tipprovdi materjal għar-riċerkaturi biex tgħinhom fid-dijanjosijiet. L-UE qed tappoġġja wkoll lin-negozji ġodda u lill-impriżi żgħar fl-iżvilupp ta' teknoloġija li tista' tkun ta' għajnuna fl-indirizzar tat-tifqigħa, inkluż proġett għal unitajiet speċjalizzati ta' iżolament bl-isem ta' EpiShuttle , u teknoloġija ta' filtrazzjoni tal-arja biex jitneħħew il-partiċelli virali msejħa m-Tap . Skopri x'qed tagħmel l-UE biex tgħin lill-Ewropa terġa' tqum fuq saqajha wara l-effetti ekonomiċi devastanti li ġabet magħha l-pandemija tal-COVID-19 Aktar informazzjoni Kummissjoni Ewropea: riċerka dwar il-coronavirus Ir-riċerka u l-innovazzjoni tal-UE f'azzjoni kontra l-coronavirus Appoġġ għar-riċerka għal trattament, dijanjostika u vaċċini Iċċekkja l-progress leġiżlattiv: strateġija farmaċewtika għall-Ewropa Stqarrija għall-istampa: Il-Parlament se jippermetti li l-vaċċini kontra l-COVID-19 jiġu żviluppati aktar malajr (l-10 ta' Lulju 2020) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF